|  |  |
| --- | --- |
| Blue text on a black background  Description automatically generated |   |
| 14ο χλμ Θεσσαλονίκης - Ν. Μουδανιών57001, Θέρμη, ΘεσσαλονίκηΤ: 2310 807 502E: pr@ihu.edu.grW: [www.ihu.gr/ucips](http://www.ihu.gr/ucips)  |  |

 *Τετάρτη 25 Οκτωβρίου 2023, Θεσσαλονίκη*

ΔΕΛΤΙΟ ΤΥΠΟΥ

**Με συμμετοχή του Υπουργού Ενέργειας, του Προέδρου και των Αντιπροέδρων της ΡΑΑΕΥ και κορυφαίων ομιλητών από τη ρυθμιστική αρχή και από την αγορά ενέργειας ολοκληρώθηκε το 3ο Συνέδριο Ενέργειας του ΔΙΠΑΕ**

****

Με αξιοσημείωτη επιτυχία ολοκλήρωσε τις εργασίες του το Συνέδριο “**Ασφάλεια Εφοδιασμού – Ενεργειακές Αγορές στη μετάβαση**”, το οποίο διοργανώθηκε από το Διεθνές Πανεπιστήμιο της Ελλάδος (ΔΙΠΑΕ), στo πλαίσιo του ΠΜΣ «Δίκαιο της Ενέργειας, Επιχειρήσεις, Ρυθμιστική και Ενεργειακή Πολιτική», στη Θεσσαλονίκη την Παρασκευή 20.10.2023 και το Σάββατο 21.10.2023.

Την έναρξη του Συνεδρίου κήρυξε ο **Υπουργός Ενέργειας Θ. Σκυλακάκης**. Στον χαιρετισμό του ο κ.Υπουργός αναφέρθηκε στις προκλήσεις που θέτει το νέο Εθνικό Σχέδιο για την Ενέργεια και το Κλίμα, ιδίως όσον αφορά την περαιτέρω διείσδυση των ΑΠΕ, την εξάλειψη της ενεργειακής φτώχειας, τις διασυνδέσεις των ενεργειακών αγορών με τις γειτονικές χώρες και την ολοκλήρωση των μεγάλων έργων, που εμπεδώνουν την ασφάλεια εφοδιασμού της Χώρας. Eπισήμανε, επιπλέον, την ανάγκη αντιμετώπισης του «ενεργειακού τουρισμού», που δύναται να υπονομεύσει την εύρυθμη λειτουργία της αγοράς εις βάρος του τελικού καταναλωτή.

Χαιρετισμούς απηύθηναν επίσης ο Πρύτανης του ΔΙΠΑΕ Καθ. **Σ. Αγγελόπουλος**, ο Υφυπουργός Εσωτερικών, αρμόδιος για θέματα Μακεδονίας-Θράκης, **Ευστ. Κωνσταντινίδης**, ο Αντιπεριφερειάρχης Ανάπτυξης και Περιβάλλοντος της Περιφέρειας Κεντρικής Μακεδονίας **Κ. Γιουτίκας**, ο κ. **Ελ. Πατάβρας**, Αν. Γραμματέας Τομέα Ενέργειας, ΠΑΣΟΚ-Κίνημα Αλλαγής, ο κ. **Εμμ. Βλαχογιάννης**, Α’ Αντιπρόεδρος ΕΒΕΘ και ο κ. **Δ. Φινοκαλιώτης**, Πρόεδρος ΔΣΘ.

Η εισαγωγική ομιλία του Συνεδρίου πραγματοποιήθηκε από τον **Πρόεδρο της ΡΑΑΕΥ Καθ. Α. Δαγούμα**, ο οποίος επικεντρώθηκε στις προκλήσεις για τον επιτυχή μετασχηματισμό της ΡΑΑΕΥ σε σύγχρονο ρυθμιστή. Επιπλέον, επισήμανε ότι η ΡΑΑΕΥ προχώρησε στην ψηφιοποίηση των υπηρεσιών της, ώστε να βελτιώσει τις υπηρεσίες προς τους πολίτες και επενδυτές, αναπτύσσοντας εργαλεία για την αυτοματοποίηση της αδειοδότησης ΑΠΕ, για την εξοικονόμηση ενέργειας, για την εποπτεία της αγοράς, για την σύγκριση τιμών, ενώ τώρα αναπτύσσει αντίστοιχο εργαλείο και για σύγκριση τιμών της ηλεκτροκίνησης. Επισήμανε τη χρησιμότητα του εργαλείου παραπόνων των καταναλωτών και της υπό ανάπτυξης βάσης δεδομένων τιμολόγησης της λιανικής, τα οποία θα επιτρέψουν στην ενεργοποίηση της λειτουργίας του Ενεργειακού Διαμεσολαβητή. Ο Πρόεδρος της ΡΑΑΕΥ υπογράμμισε ότι «*πάντα ο ρυθμιστής προστατεύει το δημόσιο συμφέρον και τους καταναλωτές*».

Οι εργασίες του Συνεδρίου χωρίστηκαν σε **έξι** θεματικές ενότητες.

Η πρώτη συνεδρία με τίτλο **«Η Ρυθμιστική Πολιτική σε περιόδους Ενεργειακής Κρίσης και Μετάβασης»**ξεκίνησε με εισήγηση του Αντιπροέδρου του Κλάδου Ενέργειας της ΡΑΑΕΥ **Δ. Φούρλαρη**,o οποίος ανέδειξε τον ρόλο της ΡΑΑΕΥ για την ασφάλεια εφοδιασμού στην Ελλάδα και για την αντιμετώπιση της ενεργειακής κρίσης. Συναφώς, τόνισε ότι «*στην Ελλάδα η Πολιτεία επέλεξε τον «Προσωρινό Μηχανισμό Επιστροφής Μέρους Εσόδων Παραγωγού» στην Αγορά Επόμενης Ημέρας και στην Ενδοημερήσια Αγορά. Η χονδρεμπορική αγορά, το Target Model, επιλύεται κανονικά, οπότε δίνονται «σωστά» τα σήματα της αγοράς, αλλά μετά κάθε παραγωγός οφείλει να επιστρέψει ένα μέρος των εσόδων του αν αυτά υπερβαίνουν την τιμή που ορίζεται διοικητικά για κάθε τεχνολογία. Προσωπικά πιστεύω ότι ο μηχανισμός που εφαρμόστηκε ίσως είναι ο καλύτερος μηχανισμός ευρωπαϊκά προς όφελος του καταναλωτή, και χωρίς να αδικεί τους παραγωγούς. Από τα έσοδα αυτά, περίπου 3 δις € κατευθύνθηκαν στο Ταμείο Ενεργειακής Μετάβασης για την ενίσχυση των μικρών καταναλωτών, ιδίως των οικιακών*». Ο Αντιπρόεδρος του Κλάδου Ενέργειας της ΡΑΑΕΥ επισήμανε εμφατικά ότι **«***είναι κρίσιμος ο σωστός σχεδιασμός ανάπτυξης των δικτύων από τους διαχειριστές αλλά εξίσου σημαντική είναι η διαφάνεια: οι υποψήφιοι επενδυτές πρέπει να γνωρίζουν πόσος ηλεκτρικός χώρος είναι ελεύθερος, σε ποιες περιοχές, ποια είναι η προτεραιότητα και ποιοι είναι οι όροι***»**.

Ακολούθησαν οι εισηγήσεις του Καθ. **Κ. Τσιμάρα**, Μέλους της ΡΑΑΕΥ, με θέμα «Η Συμβολή της Αποθήκευσης στην Ενεργειακή Μετάβαση», της κ. **Αγγ. Μουρτζίκου**, Διευθύντριας Ρύθμισης Αγορών της ΡΑΑΕΥ, με θέμα «Λειτουργία των Αγορών Ενέργειας», της κ. **Ε. Γαζή** Διευθύντριας Ρύθμισης Υποδομών της ΡΑΑΕΥ, με θέμα «Ασφάλεια εφοδιασμού», της κ. **Ειρ. Ιακωβίδου**, Διευθύντριας Προστασίας Καταναλωτή της ΡΑΑΕΥ με θέμα «Προστασία του Καταναλωτή» και της κ. **Αλ. Γουρζή**, Διευθύντριας της Νομικής Υπηρεσίας της ΡΑΑΕΥ, με θέμα «Η υπέρ ρύθμιση ως θεσμικό ανάχωμα στην ενεργειακή κρίση».

**«Ο ρόλος των Ανανεώσιμων Πηγών Ενέργειας στην Ενεργειακή μετάβαση»** ήταν ο τίτλος του δεύτερου πάνελ, με ομιλητές τους κ.κ. **Δ. Κόλλια**, Σύμβουλο της Υφυπουργού Περιβάλλοντος και Ενέργειας, **Ι. Καρύδα**, Chief Executive Officer Renewables and Energy Storage, COPELOUZOS GROUP, την Καθ**.** ΑΠΘ **Δ. Βαγιωνά**, και τον **Παν. Παπασταματίου**, Γεν. Διευθυντή της ΕΛΕΤΑΕΝ. Την Προεδρεία της ενότητας και τον συντονισμό των συζητήσεων είχε ο Κοσμήτορας την Νομικής Σχολής ΑΠΘ Καθ. **Π. Γκλαβίνης**.

Η τρίτη ενότητα το Σάββατο 21 Oκτωβρίου 2023 ήταν αφιερωμένη **στις Ενεργειακές Υποδομές στην περίοδο της Μετάβασης**,με ομιλητές τους κ.κ. **Δ. Σαρρή**, Ανώτερο Διευθυντή Λειτουργίας της ΔΕΣΦΑ Α.Ε., **Κ. Τσιρέκη**, Διευθυντή Στρατηγικής & Σχεδιασμού Ανάπτυξης Συστήματος του ΑΔΜΗΕ και την κ. **Σ. Πολιτοπούλου**, Διευθύντρια Κλάδου Ρυθμιστικών Θεμάτων της Διεύθυνσης Στρατηγικής και Ρύθμισης του ΔΕΔΔΗΕ.

«**Οι ανταγωνιστικές αγορές ενέργειας στην Ενεργειακή Μετάβαση»** συζητήθηκαν ενδελεχώς στην τέταρτη ενότητα του Συνεδρίου, με ομιλητές τους κ.κ. **Μιλτ. Ασλάνογλου**, Γεν. Διευθυντή του Ελληνικού Συνδέσμου Προμηθευτών Ενέργειας (ΕΣΠΕΝ), **Ανδρ. Διαμαντόπουλο**, Διευθύνοντα Σύμβουλο, DAMCO A.E., **Δημ. Χρήστου**, Διευθυντή Ρυθμιστικών θεμάτων ZENITH A.E., **Ηλ. Μαρνέρη**, Head of Portfolio Management, ΖENITH A.E. και την κ. **Μ. Δρουγγελίδου**, Επιστημονική Συνεργάτιδα ΔΙΠΑΕ.

Την Προεδρεία και το συντονισμό της 5ης Ενότητας με θέμα «Πολιτική Υδάτων» ανέλαβε ο Ομ. Καθηγητής του ΕΜΠ και μέλος της ΡΑΑΕΥ **Δ. Παπαντώνης**. Εισηγήθηκαν επί του αντικειμένου οι Καθηγητές **Δ. Ψυχογιός**, Αντιπρόεδρος Κλάδου Υδάτων της ΡΑΑΕΥ, με θέμα «Ρυθμιστική πολιτική Υδάτων», **Ευ. Μπαλτάς**, με θέμα «Διαχείριση υδατίνων πόρων-Υδροηλεκτρική ενέργεια», **Άγις Παπαδόπουλος**, Πρόεδρος της ΕΥΑΘ, με θέμα «Πολιτική υδάτων και Κλιματική Κρίση» και **Κ. Κόμνιος**, με θέμα «Αναδιάρθρωση της Ρυθμιστικής Αρχής».

Τέλος, στο πλαίσιο της έκτης ενότητας με θέμα  **«**Πολιτική Υδρογονανθράκων**»**, ο Καθ. **Ανδρ. Γεωργακόπουλος** ανέλυσε τη γεωπολιτική διάσταση των Υδρογονανθράκων. Συναφώς, η κ. **Κατερίνα Σάρδη**, Managing Director & Country Manager της Energean ανέπτυξε το θέμα «Βιομηχανία αερίου και πετρελαίου & Ενεργειακή Μετάβαση».

Την πρώτη, τρίτη, τέταρτη και έκτη ενότητα του Συνεδρίου και τους χαιρετισμούς συντόνισαν, αντιστοίχως, οι Καθηγητές του Διεθνούς Πανεπιστημίου της Ελλάδος **Θεόδωρος Πανάγος** πρώην αντιπρόεδρος της ΡΑΕκαι **Κομνηνός Κόμνιος**, Μέλος της ΡΑΑΕΥ καιΔιευθυντής του [ΠΜΣ «Δίκαιο της Ενέργειας, Επιχειρήσεις, Ρυθμιστική και Ενεργειακή Πολιτικής»](https://www.ihu.gr/ucips/postgraduate-programmes/energylaw).

